རྒྱལ་སྤྱིའི་སྦྲག་སྲིད་མཉམ་འབྲེལ་མཐུན་ཚོགས་ཀྱིས་རྒྱ་ནག་སོགས་རྒྱལ་ཁབ་ཁག་ཅིག་ལ་སྦྲག་གླ་ཁེ་པོ་བྱས་ཏེ་འདྲ་མཉམ་མིན་པའི་ལས་ཀ་བྱེད་ཀྱི་འདུག་པས་ཨ་རི་མཐུན་ཚོགས་དེའི་ཁོངས་ནས་ཕྱིར་འབུད་རྒྱུ་ཡིན་ཟེར།ཁ་སང་རྒྱལ་སྤྱིའི་གསར་ལམ་ཁག་ཏུ་སྤེལ་བའི་གནས་ཚུལ་ལྟར་ན།ཨ་རིའི་སྲིད་འཛིན་ཊོམ་ཕུས་ཡོངས་ཁྱབ་གསལ་བསྒྲགས་ཤིག་སྤེལ་ཏེ་རྒྱལ་སྤྱིའི་སྦྲག་སྲིད་མཉམ་འབྲེལ་མཐུན་ཚོགས་ཀྱིས་རྒྱ་ནག་ལྟ་བུ་རྒྱལ་ཁབ་ཁག་ཅིག་ལ་རིན་གོང་ཆུང་ཆུང་གིས་ཅ་དངོས་དབོར་འདྲེན་གྱིས་ཁེ་སྤོགས་སྤྲོད་ཀྱི་ཡོད་པས།སྦྲག་སྲིད་མཉམ་འབྲེལ་མཐུན་ཚོགས་ཀྱིས་འདྲ་མཉམ་མིན་པའི་ལས་ཀ་བྱེད་ཀྱ་ཡོད་པ་དེར་བསྒྱུར་བཅོས་མ་གཏང་ན།རྒྱལ་ཁབ་༡༩༢ཡོད་པའི་མཐུན་ཚོགས་དེའི་ཁོངས་ནས་ཨ་རི་ཕྱིར་འབུད་རྒྱུ་ཡིན་སྐོར་བསྒྲགས་ཡོད་པ་དང་།རྒྱ་ནག་གཞུང་གིས་ཨ་རིའི་གནད་དོན་ཚང་མ་རྒྱ་ནག་ལ་ཁ་གཡར་ནས་རྙོག་ཟིང་མ་སློངས་ཞེས་རྒོལ་ལན་སློག་འདུག